**Zápisnica**

**z riadneho zasadnutia obecného zastupiteľstva Obce Rudnianska Lehota**

Dátum konania : 22.03.2016 od 17,00 hod. do 19,30 hod.

Prítomní : Ivan Javorček – starosta obce

Ing. Jozef Krett – hlavný kontrolór obce

Poslanci : Miroslav Gaman, Miroslav Harag, Bc. Jaroslav Belanec, Eva Kompaníková ,

Vladimír Somentál

Ospravedlnení : Vladimír Gaman

Mgr. Ján Belanec

Program : 1. Otvorenie

2. Určenie zapisovateľa

3. Určenie overovateľov zápisnice

4. Oboznámenie – podané projekty na Enviromentálny fond

5. Prerokovanie investícií obce na r. 2016 : OcÚ strecha, Chodník pre peších, Oplotenie

cintorína, Zberné miesto odpadov

6. Návrh na odkúpenie parciel – dvor u Belancov

7. Oboznámenie a schválenie rozpočtových zmien

8. Schválenie odpredaja parcele E KN č. 989 vedenej na LV č. 1667

9. Prerokovanie a schválenie zámeru na odpredaj parciel podľa geom. plánu pre :

a/ Pavel Adamec, Rudnianska Lehota 267, podľa geom. plánu č. 21/2016,

parc. č. 129/3 a 129/4 v k.ú. Rudnianska Lehota

b/Milan Cebák a manž. Lýdia, Rudnianska Lehota 119, podľa geom. plánu č. 60/2016,

parc. č. 1123/2 v k.ú. Rudnianska Lehota

10. Oboznámenie so záverom snemu ZMOHN

- schválenie splnomocnencov na valné zhromaždenie StVS, a.s. Banská Bystrica

- pripraviť návrh na odovzdanie majetku obce ( rozšírenie vodovodov ) StVS

11. Oboznámenie - zákon č. 246/2015 Z.z. o správcoch bytových domov

- povinnosť vlastníka inštalovať merače tepla

- ustanovenie domovníka v bytovom dome

12. Rôzne : Oboznámenie - Protokol o prechode vlastníckeho práva, pozemok KN-E

parcela č. 871 TTP o výmere 13 800 m2

Oboznámenie - Verejnoprospešné služby

13. Návrh na uznesenie

14. Záver

**K bodu 1.** Rokovanie OZ otvoril a prítomných na zasadnutí privítal starosta obce Ivan Javorček s konštatovaním, že sú prítomní 5 poslanci a zasadnutie je uznášania schopné. Pozvánka s programom bola poslancom doručená a vyvesená na úradnej tabuli obce a tvorí prílohu č. 1.

Poslanec Bc. Jaroslav Belanec, tlmočil ospravedlnenie Mgr. Jána Belanca, že sa na zasadnutie z pracovnej zaneprázdnenosti dostaví neskôr.

Starosta obce navrhol :

presunúť bod programu 6. a  7. pred bod 4. , nakoľko Ing. Topoľská požiadala o skoršie uvoľnenie z rodinných dôvodov a doplniť do programu :

9c/ Miroslav Harag a manž., Rud. Lehota 73, podľa geom. plánu, parc. č. 1343/2 v k.ú. Rud. Lehota

 za bod 11. zaradiť body - Správa audítora o overení účtovnej závierky k 31.12.2015

- Správa Hlavného kontrolóra

Program :

1. Otvorenie

2. Určenie zapisovateľa

3. Určenie overovateľov zápisnice

4. Návrh na odkúpenie parciel - dvor u Belancov

5. Oboznámenie a schválenie rozpočtových zmien

6. Oboznámenie – podané projekty na Enviromentálny fond

7. Prerokovanie investícií obce na r. 2016 : OcÚ strecha, Chodník pre peších, Oplotenie

cintorína, Zberné miesto odpadov

8. Schválenie odpredaja parcele E KN č. 989 vedenej na LV č. 1667

9. Prerokovanie a schválenie zámeru na odpredaj parciel podľa geom. plánu pre :

a/ Pavel Adamec, Rudnianska Lehota 267, podľa geom. plánu č. 21/2016,

parc. č. 1299/3 a 1299/4 v k.ú. Rudnianska Lehota

b/ Milan Cebák a manž. Lýdia, Rudnianska Lehota 119, podľa geom. plánu č. 60/2016,

parc. č. 1123/2 v k.ú. Rudnianska Lehota

c/ Miroslav Harag a manž. Michaela, Rudnianska Lehota 73, podľa geom.

plánu č. 15/2013, parc. č. 1343/2 v k.ú. Rudnianska Lehota

10. Oboznámenie so záverom snemu ZMOHN

- schválenie splnomocnencov na valné zhromaždenie StVS, a.s. Banská Bystrica

- pripraviť návrh na odovzdanie majetku obce ( rozšírenie vodovodov ) StVS

11. Oboznámenie - zákon č. 246/2015 Z.z. o správcoch bytových domov

- povinnosť vlastníka inštalovať merače tepla

- ustanovenie domovníka v bytovom dome

12. Správa audítora o overení účtovnej závierky k 31.12.2015

13. Správa Hlavného kontrolóra

14. Rôzne : Oboznámenie - Protokol o prechode vlastníckeho práva, pozemok KN-E

parcela č. 871 TTP o výmere 13 800 m2

Oboznámenie - Verejnoprospešné služby

15. Návrh na uznesenie

16. Záver

Poslanci k predloženému programu a návrhom nemali pripomienky, preto dal starosta za program hlasovať.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za NO za za za 5

**K bodu 2.** Za zapisovateľa bol určený p. Miroslav Gaman.

**K bodu 3.** Za overovateľov zápisnice boli určení p. Miroslav Gaman a  p. Miroslav Harag

**K bodu 4.** Starosta obce predniesol poslancom návrh na odkúpenie prededených podielov na parcelách C KN v k.ú. Rudnianska Lehota ( dvor u Belancov ) a to parc. č. 775 Pánis Vladimír – výmera 10,45 m2, Hlinková Anna- výmera 13 m2, Michalka Ján – 39,2 m2, parc. č. 776, 781 a 783 Pánis Vladimír – výmera 7,66 m2, parcela č. 779 Hlinková Anna – 1,87 m2, Michalka Ján – 5,60 m2,

parcela č. 782 – Hlinková Anna – 7 m2, Michalka Ján – 21 m2. Predbežne dohodnutá cela za 1m2 je 5€.

Podiel z parc. č. 775, po neb. Milčak Ján a Anastázia, Martin, 5/48 ( 43,27 m2), po neb. Belancová Anna, 5/96 (26,14 m2), po neb. Škrabanová Emília, 1/48 ( 10,45 m2 )

Podiel z parc. č. 776,781, 783 po neb. Škrabanová Emília, 1/24 ( 7,66 m2 )

Podiel z parc. č. 782, neb. Belancová Anna, 1/4 ( 14 m2)

Podiel z parc. č. 779, neb. Púčiková Anna, rod. Belancová, Čechy, 5/48 ( 3,75 m2 )

Tieto podiely budú predmetom náhradných dedičských konaní, ktoré z iniciatívy obce na návrh zistených žijúcich dedičov budú prejednané na súdoch, aby bolo možné tieto následne odkúpiť.

Obec v týchto prípadoch bude znášať súdny poplatok za podanie žiadosti.

Poslanci schválili odkúpenie hore uvedených pozemkov a cenu 5€/m2 odkupovaných podielov.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za NO za za za 5

**K bodu 5.**  Ing. Topoľská predniesla návrh na schválenie rozpočtovej zmeny č.2/2016, zvýšenie bežných príjmov a výdavkov o 700€ a presun kapitálových výdavkov – 2000€  oprava strechy + 2000€ nákup pozemkov u Belancov. Po hlasovaní k tomuto bodu sa Ing. Topoľská po súhlase starostu z rokovania ospravedlnila.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za NO za za za 5

**K bodu 6.** Starosta obce oboznámil poslancov o podaných projektoch na Enviromentálny fond a to

Činnosť L2 – Zvýšenie energetickej účinnosti budovy Obecný úrad, Oprava krovu OcÚ Rudnianska

Lehota

- Zvýšenie energetickej účinnosti budovy Materská škola, Rudnianska Lehota

Minister ŽP o projektoch nerozhodol a pre nedostatok finančných zdrojov nebola obci dotácia na uvedené projekty v tomto roku poskytnutá. Poslanci informáciu berú na vedomie.

**K bodu 7.** Starosta obce predniesol poslancominvestičný zámer na tento rok a to : OcÚ – strecha, Chodník pre peších, Oplotenie cintorína, Zberné miesto odpadov. Nakoľko ale v predchádzajúcom bode spomenuté projekty nebudú tento rok podporené, je potrebné si určiť prioritu, vzhľadom na finančné možnosti obce. Poslanci ako aj starosta obce sa zhodli na tom, že najpálčivejší problém obce je momentálne havarijný stav strechy na OcÚ. Je preto potrebné sa maximálne zaoberať týmto problémom a v čo najkratšom čase zabezpečiť nápravu. Po diskusii k tomuto bodu bolo doporučené starostovi, vyžiadať podklady z bánk o možnosti prefinancovania uvedenej investície úverom. Ďalej bolo dohodnuté, aby poslanec Mgr. Ján Belanec, ako stavbár, spolu so starostom vybrali čo najlacnejšiu alternatívu vypracovaných projektových dokumentácií pre uvedenú stavbu s tým, že bude zabezpečené, aby projekt spĺňal požiadavku poslancov na predprípravu vytvorenia podkrovných miestností a zabezpečil sa aj vonkajší vzhľad budovy a výmenu zostávajúcich okien

a vchodových dverí. Ďalej bolo dohodnuté, že starosta obce zvolá k tejto problematike mimoriadne zasadnutie OZ v čo najkratšom možnom termíne. Ostatné investície budú zaraďované postupne podľa možností obce.

**K bodu 8.** Starosta obce na základe žiadosti a schváleného zámeru OZ o odpredaj parcele reg. E KN č. 989, vedenej na LV č. 1667, podľa geometrického plánu č. 307/2016, novovytvorená parcela

č. 1112/2 TTP vo výmere 10 m2, predniesol návrh na odpredaj uvedenej nehnuteľnosti pre Milan Cebák, Rudnianska Lehota 119 a manž. Andrea, Rudnianska Lehota 231. Poslanci uvedený predaj hlasovaním schválili v cene 5€/m2.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za NO za za za 5

**K bodu 9.** Starosta obce predniesol žiadosti občanov na schválenie zámeru na odpredaj parciel podľa geom. plánu . Po diskusii poslancov dal starosta obce hlasovať o schválení zámeru odpredaja nehnuteľného majetku obce z dôvodu hodného osobitného zreteľa pre jednotlivých žiadateľov v kúpnej cene 5€/m2.

* zámer odpredaja nehnuteľného majetku obce z dôvodu hodného osobitného zreteľa a to časť z parcele reg. „E“ KN č. 1203/2 zast. pl. a časť z parcele reg. „E“ KN č. 218/1 zast. pl., vedených na LV č. 1 vo výlučnom vlastníctve obce Rudnianska Lehota, geometrickým plánom č. 21/2016 zo dňa 02.02.2016 vytvorenú novú parcelu ako diel 6, zast. pl., parc. C KN č. 1299/2 o výmere 51 m2  a ako diel 8, zast. pl., parc. č. 1299/4 o výmere 8m2, pre nadobúdateľa: Pavel Adamec, Rudnianska Lehota 267.

Pozemok je ohradený a tvorí jeden celok s dvorom a predzáhradkou žiadateľa.

Predaj nehnuteľnosti bude predložený na schválenie Obecnému zastupiteľstvu v Rudnianskej Lehote ako prípad hodný osobitného zreteľa.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za NO za za za 5

* zámer odpredaja nehnuteľného majetku obce z dôvodu hodného osobitného zreteľa a to časť z parcele reg. „E“ KN č. 1196/1 orná pôda vedenej na LV č. 1667 vo výlučnom vlastníctve obce Rudnianska Lehota, geometrickým plánom č. 60/2016, zo dňa 14.03.2016 vytvorenú novú parcelu ako diel 2, parc. C KN č. 1223/2 o výmere 53 m2 orná pôda pre nadobúdateľa: Milan Cebák a manž. Lýdia, Rudnianska Lehota 119.

Pozemok je umiestnený pred pozemkom žiadateľov a tvorí jeden celok.

Predaj nehnuteľnosti bude predložený na schválenie Obecnému zastupiteľstvu v Rudnianskej Lehote ako prípad hodný osobitného zreteľa.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za NO za za za 5

* zámer odpredaja nehnuteľného majetku obce a to časť z parcele reg. „E“ KN č. 137 orná pôda vedenej na LV č. 1667 /terajšia par. C KN 1606/1 vodná plocha/ vo výlučnom vlastníctve obce Rudnianska Lehota, geometrickým plánom č. 15/2013, zo dňa 25.01.2013 vytvorenú novú parcelu C KN č. 1343/2 o výmere 55 m2 zast. pl., pre nadobúdateľa Miroslav Harag a manž. Michaela, Rud. Lehota č. 73.

Pozemok je umiestnený za pozemkom žiadateľov, na ktorom plánujú rekonštrukciu

rodinného domu.

Predaj nehnuteľnosti bude predložený na schválenie Obecnému zastupiteľstvu v Rudnianskej Lehote.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za NO za za za 5

**K bodu 10.** Starosta obce oboznámil poslancov so záverom snemu ZMOHN ktorý sa konal dňa 11.03.2016 v Nitrianskom Pravne. Na sneme bol schválený splnomocnenec na valné zhromaždenie StVS, a.s. Banská Bystrica, Ing. Votech Čičmanec – starosta Kocúrany a ako náhradník Ing. Peter Juríček – starosta Sebedražie. ZMOHN žiada obce predpripraviť návrhy na odovzdanie majetku obcí , ako sú rozšírenia vodovodov a kanalizácií alebo novobudované vodovody a vodojemy, StVS, a.s. Banská Bystrica, aby sa v budúcnosti predišlo možným sporom pri údržbe a odstraňovaní porúch na takomto majetku obcí.

Podrobnosti budú prejednávané v mesiaci Máj 2016 na pracovnom rokovaní ZMOHN.

Poslanci v diskusii vyjadrili názor na odplatný prevod takéhoto majetku, čo sa v našom prípade jedná o rozšírenia vodovodov v časti Lánce a Dolné lúky. Starosta obce dohodne ešte rokovanie s riaditeľom

StVPS, JUDr. Vladimírom Andrejovským a následne bude informovať poslancov. OZ správu starostu berie na vedomie.

**K bodu 11.** Starosta obce oboznámil poslancov so zákonom NR SR č. 246/2015 Z.z. o správcoch bytových domov, v zmysle ktorého obec môže spravovať bytový dom len na základe zápisu do zoznamu správcov, po obsolvovaní školenia a akreditácie pracovníka obce, alebo toto zverí do správy správcovskej spoločnosti. Ďalej starosta opakovane informoval o povinnosti vlastníka bytového domu nainštalovať merače tepla v zmysle vyhlášky EU do konca tohto roka a oboznámil poslancov o ustanovení funkcie domovníka v bytovom dome. Na túto funkciu starosta príjme do pracovného pomeru na dohodu p. Petra Cebáka. Pracovné povinnosti / Náplň práce / bude s pracovníkom dohodnutý.

**K bodu 12.** Starosta obce prečítal správu nezávislého audítora Obecnému zastupiteľstvu Obce Rudnianska Lehota o overení účtovnej závierky k 31.12.2015, ktorá tvorí prílohu zápisnice. Starosta obce vyslovil poďakovanie Ing. Kamile Topoľskej za dobre odvedenú účtovnícku prácu a takisto aj pani Monike Javorčekovej, ktorá prebrala zodpovednosť za vedenie pokladne. Poslanci zobrali správu nezávislého audítora na vedomie.

**K bodu 13.** Hlavný kontrolór predniesol poslancom správu pre OZ o kontrolnej činnosti v roku 2015, ktorá tvorí prílohu zápisnice. Poslanci zobrali správu na vedomie.

**K bodu 14. Rôzne :**

Na rokovanie OZ sa dostavil poslanec Mgr. Ján Belanec, ktorý sa  ospravedlnil za neskorý príchod z pracovných dôvodov.

**-** Starosta obce prečítal poslancom Protokol o prechode vlastníckeho práva k nehnuteľnému majetku štátu na Obec Rudnianska Lehota, spísaným medzi SR, Okresný úrad Trenčín ako odovzdávajúci a Obec Rudnianska Lehota ako preberajúci , pozemok KN-E, parc. č. 871 TTP o výmere 13 800 m2 v celosti. Poslanci prechod vlastníckeho práva hlasovaním schválili.

Hlasovanie :

M. Gaman V. Gaman Bc. J. Belanec Mgr. J. Belanec M.Harag E. Kompaníková V. Somentál Spolu

za NO za za za za za 6

- Starosta obce oboznámil poslancov so situáciou čo sa týka verejnoprospešných prác a to, že ÚPSVaR eviduje 21 nezamestnaných občanov obce, avšak títo nie sú poberateľmi príspevku v hmotnej núdzi a pracujú na dohody, takže obec nemá v podstate možnosť zapojiť ich do verejnoprospešných prác v obci. Situácia bude so strany starostu a úradu práce monitorovaná. Pokiaľ sa nebudú dať zabezpečiť práce takouto formou, obec pristúpi na vykonanie prác na dohodu.

**K bodu 15.** **Návrh na uznesenie**

Návrh na uznesenie prečítal pán Miroslav Gaman a tvorí prílohu k zápisnici.

**K bodu 16. Záver**

Nakoľko už neboli žiadne pripomienky ani návrhy, starosta prítomným poďakoval a zasadnutie OZ ukončil.

Miroslav Gaman Miroslav Harag

overovateľ zápisnice overovateľ zápisnice

Rudnianska Lehota, 23.03.2016